บัวหลวงขาย2กองตราสารหนี้จ่าย2.5-3%ต่อปี
บลจ.บัวหลวง ส่ง 2 กองทุนตราสารหนี้ลงทุนทั้งในและต่างประเทศ อายุ 3 เดือน จ่าย 2.50% ต่อปี ส่วนลงยาว 12 เดือน รับ 3% ต่อปี
11 พ.ค. 2554

บลจ.บัวหลวง ส่ง 2 กองทุนตราสารหนี้ลงทุนทั้งในและต่างประเทศ อายุ 3 เดือน จ่าย 2.50% ต่อปี ส่วนลงยาว 12 เดือน รับ 3% ต่อปี
รายงานข่าวจากบริษัทหลักทรัพย์จัดการกองทุนรวม (บลจ.) บัวหลวง เปิดเผยว่า บริษัทฯ จะเสนอขายกองทุน 2 กองทุน เปิดขายครั้งเดียวระหว่างวันที่ 11-20 พ.ค.2554 ลงทุนขั้นต่ำ 1 หมื่นบาท ได่แก่ กองทุนรวมบัวหลวงตราสารหนี้ชนิดระบุวันครบกำหนด 7/11 ลงทุนสั้นประมาณ 3 เดือน ลงทุนพันธบัตรธนาคารแห่งประเทศไทย ตราสารหนี้สถาบันการเงินในประเทศและต่างประเทศ ตราสารหนี้ภาคเอกชน คาดการณ์ผลตอบแทนประมาณ 2.50% ต่อปี
กองทุนรวมบัวหลวงตราสารหนี้ชนิดระบุวันครบกำหนด 8/11 ลงทุนสั้นประมาณ 12 เดือน ลงทุนพันธบัตรธนาคารแห่งประเทศไทย ตราสารหนี้สถาบันการเงินในประเทศและต่างประเทศ ตราสารหนี้ภาคเอกชน คาดการณ์ผลตอบแทนประมาณ 3.00% ต่อปี
ทั้งนี้ทั้งสองกองทุนป้องกันความเสี่ยงจากความผันผวนของอัตราแลกเปลี่ยนสำหรับการลงทุนในต่างประเทศ